วิชัย จับมือ 28 นักธุรกิจภูธร เชื่อมเครือข่ายธุรกิจทั่วไทย
ผู้สื่อข่าวรายงานว่า เมื่อวันที่ 25 มิ.ย. นายวิชัย ทองแตง นักธุรกิจและนักลงทุนแถวหน้าของไทย ได้ร่วมแถลงข่าวกับนายธนกร วีรชาติยานุกูล เจ้าของศูนย์การค้ายูดีทาวน์ ในฐานะตัวแทนเครือข่ายนักธุรกิจภูธรทั่วประเทศ และนายทวี โฆษิตจิรันท์ กรรมการผู้จัดการบริษัท Match Point International ถึงการรวมตัวของ 28 นักธุรกิจภูมิภาค เพื่อร่วมกันจัดตั้งบริษัทลิงค์ เน็ตเวิร์ค (ประเทศไทย) จำกัด เพื่อเชื่อมโยงเครือข่ายธุรกิจทั้งประเทศครอบคลุมพื้นที่ทั้ง 77 จังหวัด,โดยนายธนกรกล่าวว่า ลิงค์ เน็ตเวิร์คฯ มีแผนทำธุรกิจหลายด้านเริ่มจากธุรกิจจัดจำหน่ายสินค้าและบริการหรือ Distribution ใน 6 กลุ่มสินค้าและบริการหลักคือ 1.สินค้าอุปโภคบริโภค 2.สินค้าเครื่องใช้ในบ้าน 3.มือถือและอุปกรณ์สื่อสาร 4.ทีวี-อินเตอร์เน็ต 5.บริการทางการเงิน เช่น นาโนไฟแนนซ์ 6.สินค้าเอสเอ็มอีและสินค้าประจำถิ่น โดยมีช่องทางจำหน่ายสินค้าที่เป็นร้านค้าต่างๆในพื้นที่กว่า 150,000 ช่องทางในปัจจุบัน และจะขยายเป็น 300,000 ช่องทางภายในปีหน้า โดยตั้งเป้ายอดขายทั้งกลุ่มปีหน้าที่ 40,000 ล้านบาท จากยอดขายปีที่ผ่านมาก่อนการประกาศรวมตัวกันกว่า 20,000 ล้านบาท โดยบริษัทจะเป็นศูนย์กลางนำสินค้าจากส่วนกลางกระจายไปในภูมิภาค และนำสินค้าจากท้องถิ่นไปขายในส่วนกลางหรือภูมิภาคอื่นๆ หากไม่รวมตัวกันจะไม่สามารถรับมือกับการแข่งขันที่รุนแรงได้ เพราะการเปิดเสรีการค้าอาเซียน การแข่งขันที่สูงขึ้น ทำให้มาร์จิ้นเหลือน้อยลง,นายวิชัยกล่าวว่า ความแข็งแกร่งจากการรวมตัวเป็นเครือข่ายจะเพิ่มศักยภาพการทำธุรกิจและต่อยอดธุรกิจได้อีกมาก รวมทั้งจะช่วยลดค่าใช้จ่าย และต้นทุนในการบริหาร ที่สำคัญยังเป็นการเพิ่มช่องทางจำหน่ายให้แก่นักธุรกิจรากหญ้า ผู้ประกอบการขนาดเล็กและผู้ผลิตสินค้าประจำถิ่นได้อย่างมีประสิทธิภาพ ซึ่งเป็นรากฐานที่สำคัญที่สุดในการขับเคลื่อนเศรษฐกิจให้มีความพร้อมก่อนเปิดเสรีอาเซียนปีหน้า และมีแผนนำบริษัทเข้าตลาดหุ้นในอนาคต.
ความแข็งแกร่งจากการรวมตัวเป็นเครือข่ายจะเพิ่มศักยภาพการทำธุรกิจและต่อยอดธุรกิจได้อีกมาก รวมทั้งจะช่วยลดค่าใช้จ่าย และต้นทุนในการบริหาร ที่สำคัญยังเป็นการเพิ่มช่องทางจำหน่ายให้แก่นักธุรกิจรากหญ้า
ข่าวเศรษฐกิจ,ข่าว,ข่าวไทยรัฐ,วิชัย ทองแตง,เชื่อมเครือข่ายธุรกิจทั่วไทย,รวมตัวเป็นเครือข่าย,เพิ่มศักยภาพการทำธุรกิจ,นักธุรกิจภูมิภาค,เชื่อมโยงเครือข่ายธุรกิจ,ธนกร วีรชาติยานุกูล